proxectonos/corpus_dominio_legal_administrativo_tmp huggingface dataset:
15/06/2021 | Administración LocalMunicipal
Ortigueira
Intervención
Anuncio padrón escola de música mes maio 2021

Por resolución da Alcaldía número 2021-0499 deste Concello, foi aprobado o PADRÓN DE CONTRIBUÍNTES POLA TAXA DE ASISTENCIA A ESCOLA MUNICIPAL DE MÚSICA DURANTE O MES DE MAIO DO 2021. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai publico para xeral coñecemento e os efectos oportunos. Ortigueira, 06 de xuño do 2021 O Alcalde Juan Vicente Penabad Muras
15/06/2021 | Administración LocalMunicipal
Frades
Aprobación do padrón de lixo 2021

Aprobado na Xunta de Goberno Local celebrada o 31 de maio de 2021 o padrón fiscal da taxa de recollida e tratamento de lixo correspondente ao exercicio 2021, queda a disposición dos interesados na Secretaría do Concello, durante o prazo de 15 días contados a partir do seguinte á publicación deste anuncio no BOP segundo o artigo 124.3 da Lei Xeral Tributaria. Contra a presente resolución en materia de xestión de tributos e ingresos de dereito público, que pon fin á vía administrativa deberá interpoñerse recurso de reposición ante a Alcaldía-Presidencia, no prazo dun mes, a contar desde o día seguinte ao da recepción da presente notificación ou no seu caso ao seguinte ao de finalización do período de exposición pública dos correspondentes padróns de contribuíntes, ao abeiro do establecido no artigo 14 do Real decreto lexislativo 2/ 2004, do 5 de marzo, de aprobación do texto refundido da Lei reguladora das facendas locais. En tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 14.2 l) do citado texto refundido da Lei reguladora das facendas locais, non poderá interpoñerse recurso contencioso-administrativo ante o Xulgado do Contencioso-Administrativo da Coruña que corresponda, nos prazos, respectivamente, de dous meses, desde o día seguinte ao da recepción da resolución do recurso, ou seis meses, a contar desde o día seguinte en que deba entenderse desestimado por administrativo o citado recurso de reposición, de acordo co establecido nos artigos 8.1 e 46.1 da Lei 29/1998, de 13 de xullo, reguladora da xurisdición contencioso-administrativa. En calquera caso, poderá interpoñer calquera outro recurso que estime conveniente para a defensa dos seus intereses. Frades, 9 de xuño de 2021 Asdo.: Roberto Rey Martínez ALCALDE-PRESIDENTE
15/06/2021 | Administración LocalMancomunidades
Mancomunidade de Concellos da Comarca de Ferrol
Anuncio de nomeamento de persoal funcionario interino

Faise público que esta mancomunidade aprobou unha resolución na cal se efectúa o nomeamento de DªZoulikha Gladys Rocio Egusquizaga Dortez como funcionaria interina técnica de normalización lingüística integrada na escala de administración especial, subescala técnica, clase técnicos superiores, pertencente ao grupo de clasificación A, subgrupo A1, consonte ao artigo 10.1 c) do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, para o obxecto e polo período determinado pola Resolución número 2020/42090 do 18 de decembro de 2020 pola que se aproban as bases reguladoras da convocatoria de subvencións dirixida aos concellos, agrupacións de concellos, mancomunidades e outras entidades locais da provincia da Coruña para a creación, mantemento e reforzo dos servizos de normalización lingüística (SNL) de 2021, cuxo período de execución abrangue ata o 31/12/2021, así como nos termos da BASE 3ª das bases de selección aprobadas por resolución do 19/03/2021 do Presidente da Mancomunidade. Ferrol, o 9 de xuño do 2021. O Presidente, Ángel Manuel Mato Escalona
15/06/2021 | Administración LocalMunicipal
Muxía
Anuncio de aprobación do padrón da auga, lixo, punto limpo e sumidoiro do 1.º trimestre de 2021

EDICTO DE APROBACIÓN DO PADRÓN DA AUGA, LIXO, PUNTO LIMPO E SUMIDOIRO DO 1.º TRIMESTRE DO 2021 Por Decreto da Alcaldía de 9 de xuño de 2021 se aprobou o Decreto por Decreto de Alcaldía a seguinte resolución: “Visto o padrón fiscal da taxa polo servizo de abastecemento de auga, lixo, sumideiro e punto limpo sumideiro, incluído o canon da auga correspondente ao período do 1.º trimestre do 2021. Tendo en conta o establecido na normativa vixente (Lei 7/1985 –LBRL–, Lei 58/2003 –LGT– e RD 939/2005 –Regulamento Xeral de Recadación–, por medio do presente RESOLVO: PRIMEIRO.–Aprobar o padrón da taxa polo servizo da auga, sumideiro lixo e punto limpo, incluído o canon da agua correspondente ao 1.º trimestre do 2021, que ascende aos seguintes importes: Lixo: 42.567,00 € Punto limpo: 3.793,50 € Servizo de auga: 17.124,66 € Sumidoiro: 4.410,000 € IVA Agua: 1.709,97 € Canon Xunta: 9.796,95 € TOTAL: 79.402,08 € SEGUNDO.–Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.–O prazo de cobro en período voluntario será de 3 meses, a contar dende o día seguinte á publicación do edicto no BOP. Transcorrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. A falta de pago en período voluntario do canon da auga suporá a exixencia do mesmo directamente ao contribuínte pola vía de constreximento pola Consellería competente en materia de facenda da Xunta de Galicia. CUARTO.–Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. alcalde-presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Indicar tamén que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia, no prazo dun mes dende que se entenda producida a notificación.” Muxía, 9 de xuño de 2021. O alcalde Santiago M. Toba Campaña
02/06/2021 | Administración LocalMunicipal
A Pobra do Caramiñal
Aprobación inicial da Ordenanza reguladora do servizo “Comedor sobre rodas”

ANUNCIO DE APROBACIÓN INICIAL DE ORDENANZA Aprobada inicialmente a Ordenanza municipal reguladora do servizo municipal denominado “comedor sobre rodas”, por acordo do Pleno de data 27 de maio de 2021, de conformidade cos artigos 49 e 70.2 da Lei 7/1985, do 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de trinta días, a contar desde día seguinte á inserción deste anuncio no Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://apobra.sedelectronica.es]. No caso de non presentarse reclamacións no citado prazo, entenderase definitivamente aprobado o acordo de aprobación da mencionada Ordenanza. Na Pobra do Caramiñal, a 28 de maio de 2021. O alcalde Asdo.: José Luis Piñeiro García
02/06/2021 | Administración LocalMunicipal
A Pobra do Caramiñal
Aprobación inicial do regulamento de uso do coworking

ANUNCIO DE APROBACIÓN INICIAL ORDENANZA COWORKING Aprobada inicialmente a Ordenanza municipal reguladora do uso e funcionamento do espazo de traballo colaborativo (coworking), por acordo do Pleno de data 27 de maio de 2021, de conformidade cos artigos 49 e 70.2 da Lei 7/1985, do 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de trinta días, a contar desde día seguinte á inserción deste anuncio no Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://apobra.sedelectronica.es]. No caso de non presentarse reclamacións no citado prazo, entenderase definitivamente aprobado o acordo de aprobación da mencionada Ordenanza. Na Pobra do Caramiñal, a 28 de maio de 2021. O alcalde Asdo.: José Luis Piñeiro García
02/06/2021 | Administración LocalMunicipal
A Capela
Aprobación definitiva do expediente de modificación de créditos n.º 5/2021

ANUNCIO DE APROBACIÓN DEFINITIVA Unha vez aprobado definitivamente o expediente de modificación de créditos número 5/2021, dentro do vixente orzamento municipal, por un importe de noventa e oito mil douscentos dezaseis euros e doce céntimos de euro (98.216,12 €), consonte ao preceptuado, e en cumprimento do disposto no artigo 177.2 en relación co 169.3 do Real decreto lexislativo 2/2004, do 5 de marzo, polo que se aproba o texto refundido da Lei de facendas locais; faise público que despois de dito expediente, o resumo por capítulos do estado de gastos queda do seguinte xeito: Ademais, queda acreditado o cumprimento dos requisitos que establece o artigo 37.2, apartados a) e b), do Real Decreto 500/1990, do 20 de abril, polo que se desenvolve o Capítulo I do Título VIN da Lei 39/1988, do 28 de decembro, Reguladora das Facendas Locais, en materia de orzamentos, que son os seguintes: a) O carácter específico e determinado do gasto a realizar e a imposibilidade de demoralo a exercicios posteriores. b) A insuficiencia no estado de gastos do Orzamento de crédito destinado a esa finalidade específica, que deberá verificarse no nivel en que estea establecida a vinculación xurídica. c) Se o medio de financiamento se corresponde con novos ou maiores ingresos sobre os previstos, que o resto dos ingresos veñen efectuándose con normalidade, salvo que aqueles teñan carácter finalista. Contra o presente Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, do 13 de xullo, Reguladora de devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou Acordo impugnado. A Capela, 28 de maio de 2021. O alcalde Manuel Meizoso López
02/06/2021 | Administración LocalMunicipal
San Sadurniño
Aprobación inicial de modificación de créditos MC06-2021

ANUNCIO Aprobación de expediente de modificación de créditos número MC06-2021 SCR03-2021 O Pleno deste Concello, en sesión celebrada o día 27/05/2012, aprobou inicialmente o expediente de modificación de créditos n.º MC06-2021 SCR03-2021, de créditos extraordinarios con cargo ó remanente de tesourería, dentro do orzamento do presente exercicio 2021. O referido expediente permanecerá exposto ó público na Intervención deste Concello durante o prazo de quince días hábiles, contados a partir do día seguinte ó da súa publicación, a efectos de posibles reclamacións, a tenor do disposto no artigo 177.2, en relación co artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se finalizado o prazo de exposición ó público non se presentaran reclamacións, o expediente considerarase definitivamente aprobado. San Sadurniño, 27 de maio de 2021. O alcalde Secundino García Casal
02/06/2021 | Administración LocalMunicipal
Zas
Aprobación do padrón do servizo municipal de auga, 4º trimestre 2020

Con data 27/05/2021, por esta Alcaldía apróbase inicialmente o padrón fiscal da taxa polo subministro de auga potable correspondente ao consumo de auga do cuarto trimestre do ano 2020 (do 1 de outubro ao 31 de decembro) por un importe total de 15.626,50 €. O padrón aprobado exponse ó público nas oficinas do Concello de Zas durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automáticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 23 de xuño de 2021 ata o día 23 de agosto de 2021. O pagamento realizarase mediante domiciliación bancaria ou ingreso na conta que ten aberta o Concello para tal fin en ABANCA. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei xeral tributaria. Canon da auga: a falta de pagamento do canon da auga no período voluntario sinalado suporá a esixencia directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante a Xunta Superior de Facenda (Consellería de Facenda da Comunidade Autónoma de Galicia) no prazo dun mes desde que se entenda producida a notificación mediante o padrón. Zas, a 27 de maio de 2021. O alcalde Manuel Muíño Espasandín
02/06/2021 | Administración LocalMunicipal
Cerceda
Intervención
Modificación orzamentaria 15/2021. Suplemento de crédito financiado con operación de crédito. obra Idae

Asunto: Aprobación inicial do expediente de modificación de créditos 15/2021, por suplemento de crédito O Pleno da Corporación, en sesión ordinaria celebrada o día 27/05/2021, aprobou inicialmente o expediente de modificación de créditos 15/2021, na modalidade de suplemento de crédito, por importe de 999.272,67 €. De acordo co establecido no artigo 177 do texto refundido da Lei reguladora de Facendas Locais e 20.1 do Real decreto 500/1990, do 20 de abril, sométese o expediente administrativo a exposición pública polo período de 15 días hábiles, a contar dende o día seguinte ao da publicación deste anuncio no BOP, para que os interesados poidan examinalo na Intervención Xeral do Concello e interpoñer diante do Pleno as reclamacións que consideren oportunas. A modificación considerarase definitivamente aprobada se durante o citado prazo non se presentan reclamacións. Cerceda, 28 de maio de 2021. Juan Manuel Rodríguez García Alcalde do Concello de Cerceda
02/06/2021 | Administración LocalMunicipal
Narón
Intervención
Edicto de aprobación inicial do expediente de modificación de créditos n.º 01/2021 do Padroado de Cultura

EDICTO O Pleno do Concello, en sesión ordinaria celebrada o día 27 de maio de 2021, aprobou inicialmente o expediente de modificación de créditos n.º 01/2021, subexpediente n.º 01/2021 de crédito extraordinario e suplemento de crédito, dentro do vixente orzamento do Padroado de Cultura do Concello de Narón, financiado co remanente de tesourería para gastos xerais procedente da liquidación do ano 2020, por un importe total de CENTO VINTE E CINCO MIL EUROS (125.000,00 €). O devandito expediente permanecerá exposto ao público, durante o prazo de quince días hábiles contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o diposto no artigo 177.2, en relación co 169, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Narón, 28 de maio de 2021. A presidenta do Padroado da Cultura do Concello de Narón Asdo.: Marián Ferreiro Díaz
02/06/2021 | Administración LocalMunicipal
Rianxo
Secretaría
Procedemento abreviado 0000153/2021

O día 26/05/2021 (RE no Concello núm.202100000001971) recibiuse un requirimento do Xulgado Contencioso-Administrativo Nº 2 de Santiago de Compostela en relación coa tramitación do procedemento abreviado 0000153/2021, sendo demandado o Concello de Rianxo por Rodrigo Nicolas Bodea Masllorens. L. Para os efectos de dar cumprimento á Resolución do Xulgado indicada e ao mesmo tempo que se lle remite a copia do expediente administrativo impugnado, emprázase aos interesados para que poidan comparecer en autos, no prazo de nove días, segundo dispón o artigo 49 da Lei 29/1998, de 13 de xullo, reguladora da Xurisdición Contencioso - Administrativa. En Rianxo, a 28 de maio de 2021 Asinado electronicamente, o alcalde, Adolfo F. Muíños Sánchez
02/06/2021 | Administración LocalMunicipal
Culleredo
Economía, Facenda e Réxime Interior
Aprobación inicial da modificación da relación de postos de traballo

O Pleno do Concello, en sesión celebrada o día 5 de maio de 2021, aprobou inicialmente a modificación da relación de postos de traballo. O expediente exponse ao público polo prazo de trinta días, contados dende o seguinte ao de inserción do presente anuncio no Boletín Oficial da Provincia, co fin de que as persoas interesadas poidan realizar as reclamacións que estimen oportunas. O expediente pode consultarse no Servizo de persoal e organización (rúa do Concello n.º 12) solicitando cita previa, ou ben no portal de transparencia do Concello de Culleredo (www.culleredo.es/transparencia). A modificación da relación de postos de traballo considerarase definitivamente aprobada se durante o citado prazo non se presentan reclamacións, de conformidade co disposto no artigo 202 da Lei 2/2015, do 29 de abril, do emprego público de Galicia. Culleredo, a 25 de maio de 2021. A concelleira de seguridade cidadá e persoal Marta María Figueroa Fuentes P. D. (Resolución do 13/07/2020; BOP núm.114, do 23/07/2020)
02/06/2021 | Administración LocalMunicipal
Monfero
Aprobación padróns fiscais SAF 03/2021

Por acordo da X. G. L de data 26/05/2021 aprobáronse os padróns fiscais do mes de MARZO de 2021 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos 2.223,08 € e 58,81€. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, que tamén se publicará no taboleiro de anuncios electrónico do Concello, para que os/as interesados/as poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria, e artigo 24 do Real decreto 939/2005, de 29 de xullo, polo que se aproba o Regulamento xeral de recadación. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. Asemade poderán interpoñer calquera outro recurso que estimen pertinente. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse entre o 29 e o 30 de xuño de 2021 ás respectivas entidades para o seu cargo nas contas designadas polos/as contribuíntes. Monfero, 27 de maio de 2021 O Alcalde Andrés Feal Varela.
02/06/2021 | Administración LocalMunicipal
Narón
Intervención
Edicto de aprobación definitiva do expediente de modificación de créditos n.º 12/2021

EDICTO En cumprimento do disposto nos artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e no Real decreto 500/90, do 20 de abril, ao non presentarse alegacións durante o prazo de exposición ao público (publicado no BOP n.º 83, de data 05/05/2021), queda automaticamente elevado a definitivo o acordo plenario do Concello de Narón, de data 29/04/2021, de aprobación inicial do expediente de modificación de créditos n.º 12/2021: subexpediente n.º 01/2021 de crédito extraordinario, dentro do vixente orzamento muncipal, financiado co remanente de tesourería para gastos xerais procedente da liquidación do ano 2020, por un importe total de CENTO SETENTA E CINCO MIL EUROS (175.000,00 €). En aplicación do artigo 169.3 do TRLRFL, o resumo por capítulos dos créditos do estado de gastos do orzamento, en relación ás modificacións introducidas por este expediente, quedaría como segue: Contra este acordo, que esgota a vía administrativa, poderase interpoñer directamente recurso contencioso, no prazo de dous meses, contados a partir da presente publicación, tal como dispón o artigo 46.1 da Lei 29/98, do 13 de xullo, reguladora da xurisdición contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. En Narón, o 28 de maio de 2021. A alcaldesa Asdo.: Marián Ferreiro Díaz
02/06/2021 | Administración LocalMunicipal
Valdoviño
Exposición pública da conta xeral 2020

ANUNCIO DA CONTA XERAL 2020 Exposición pública da conta xeral 2020 Formulada e rendida a conta xeral do orzamento desta entidade correspondente ao exercicio de 2020, integrada polas contas e estados a que fai referencia o artígo 209.1 del RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e convocada a Comisión Especial de Contas para o día 21 de xuño de 2021, faise constar que se expón ao público a documentación referida, incorporando a partires da celebración da comisión o informe que a dita comisión emita, para que dende a publicación deste anuncio e durante quince días hábiles, contados a partir do seguinte ao de inserción do presente anuncio no BOP ou da data de celebración da Comisión Especial de Contas (a última das dúas datas), os interesados lexitimados poidan examinala e formular por escrito os reparos e observacións que se estimen pertinentes, de conformidade co disposto no artígo 212.3 do citado texto legal e demais disposicións vixentes. En Valdoviño, o 28 de maio de 2021. O alcalde Asdo.: D. Alberto González Fernández
02/06/2021 | Administración LocalMunicipal
Narón
Intervención
Edicto corrección de erros na publicación da aprobación definitiva da ordenanza fiscal nº 10

Con data 21/05/2021 se publicou no BOP número 94 o edicto de aprobación definitiva da Ordenanza fiscal nº 10 reguladora da taxa por recollida de refugallos sólidos urbanos. Detectado un erro material no texto relativo a numeración da ordenanza, debe corrixirse o mesmo: “Ao abeiro do disposto no artigo 17.4 do RDL 2/2004, de 5 de marzo que aproba o texto refundido da Lei reguladora das facendas locais, procédese á publicación do texto íntegro da modificación da ordenanza fiscal nº 10 reguladora da taxa por recollida de refugallos sólidos urbanos, aprobada polo Concello- Pleno do Concello de Narón provisionalmente en data 25/03/2021. Contra o acordo descrito no parágrafo anterior, poderán os interesados interpoñer directamente o recurso contencioso- administrativo, no prazo de dous meses contados a partir do día seguinte ao de publicación deste Edicto. Poderán así mesmo interpoñer calquera outro que estimen axeitado. Modificacións da ordenanza fiscal nº 4 reguladora do imposto sobre vehículos de tracción mecánica, introducindo as modificacións nos artigos que de seguido se expoñen coa súa redacción definitiva: (./.)” “Ao abeiro do disposto no artigo 17.4 do RDL 2/2004, de 5 de marzo que aproba o texto refundido da Lei reguladora das facendas locais, procédese á publicación do texto íntegro da modificación da ordenanza fiscal nº 10 reguladora da taxa por recollida de refugallos sólidos urbanos, aprobada polo Concello- Pleno do Concello de Narón provisionalmente en data 25/03/2021. Contra o acordo descrito no parágrafo anterior, poderán os interesados interpoñer directamente o recurso contencioso- administrativo, no prazo de dous meses contados a partir do día seguinte ao de publicación deste Edicto. Poderán así mesmo interpoñer calquera outro que estimen axeitado. Modificacións da ordenanza fiscal nº 10 reguladora da taxa por recollida de refugallos sólidos urbanos, introducindo as modificacións nos artigos que de seguido se expoñen coa súa redacción definitiva: (./.)” O que se fai público aos efectos oportunos. Narón, 28 de maio de 2021 A alcaldesa-presidenta Marián Ferreiro Díaz
02/06/2021 | Administración LocalMunicipal
Aranga
Secretaría - Intervención
Aprobación definitiva de expediente de modificación de créditos 1/2021 de créditos extraordinarios por suplemento de créditos

A N U N C I O Rematado o período de información pública do expediente de modificación de créditos n.º 1/2021 por suplemento de crédtios sen que se presentara ningunha alegación, compre publicar o resumo por capítulos do orzamento municipal do ano 2021: Aranga, a 27 de maio de 2021. O alcalde Asdo.: Alberto Platas Álvarez
02/06/2021 | Administración LocalMunicipal
Santiago de Compostela
Persoal
Nomeamento de xefa de servizo de Contratación do Concello de Santiago de Compostela

A N U N C I O De conformidade coas bases específicas publicadas no BOP de A Coruña número 70 de 16 de abril de 2021, e mediante anuncio publicado no DOG número 80 de 29 de abril de 2021, convocouse para a súa provisión polo procedemento de libre designación, o posto de xefe/a de servizo de Contratación do Concello de Santiago de Compostela. Por Acordo da Xunta de Goberno Local do 27 de maio de 2021, resólvese a citada convocatoria, nomeando por libre designación a DONA BILYANA SAVELI OBRERO, que deberá tomar posesión do posto adxudicado de conformidade co establecido no artigo 48 do Real decreto 364/1995, do 10 de marzo, en virtude do que dispón a base sexta das que rexen a respectiva convocatoria: O que se publica para xeral coñecemento. Santiago de Compostela, 28 de maio de 2021 A concelleira-delegada de economía e facenda, contratación, persoal e modernización da administración local (P. D. Xunta de Goberno 24/06/2019) Marta Abal Rodríguez
02/06/2021 | Administración LocalMunicipal
Laxe
Exposición pública do padrón SAF de abril 2021

Exposición pública do padrón fiscal do prezo público do Servizo de Axuda no Fogar correspondente ao mes de abril de 2021 En data de 26 de maio de 2021 ditouse o Decreto da Alcaldía número 291/2021, cuxo teor literal é a seguinte: <<Logo de ver a Ordenanza Fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP n.º 69, do 10/04/2014. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 26/05/2021 polo negociado de intervención e contabilidade elaborouse o Padrón do prezo público pola prestación do servizo de axuda no fogar correspondente ao mes de abril de 2021. En uso das atribucións que me confire o artigo 21.1. f) da Lei 7/1985, do 2 de abril, reguladora das bases de réxime local, esta Alcaldía RESOLVE: Primeiro. –Aprobar o padrón do prezo público polo servizo de axuda no fogar correspondente ao mes de abril de 2021 que importa un total de dous mil oitocentos cincoenta e dous euros e trinta e catro cents (2.852,34 euros), que comprende un total de 81 recibos. Segundo. –Expoñer ao público o padrón aprobado, mediante a publicaciòn de edicto no Boletín Provincial da Provincia e no taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria (LXT). Terceiro. –Contra as liquidacións aprobadas, os interesados poderán interpor recurso preceptivo de reposición ante o Sr. alcalde-presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso-administrativo ante o Xulgado do Contencioso-Administrativo da Coruña, no prazo de 2 meses, contados dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto. –O prazo de cobro en período voluntario será de 2 meses, contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza fiscal número 25, o cobro do prezo público realizarase unha vez transcorrido o período de exposición pública. Mándao e asínao en Laxe, na data da sinatura dixital sinalada na marxe.>> En Laxe, a 26 de maio de 2021. O alcalde José Luis Pérez Añón
02/06/2021 | Administración LocalMunicipal
San Sadurniño
Aprobación inicial de modificación de créditos MC04-2021

ANUNCIO Aprobación de expediente de modificación de créditos número MC04-2021 SCR01-2021 O Pleno deste Concello, en sesión celebrada o día 27/05/2012, aprobou inicialmente o expediente de modificación de créditos n.º MC04-2021 SCR01-2021, de créditos extraordinarios con cargo ó remanente de tesourería, dentro do orzamento do presente exercicio 2021. O referido expediente permanecerá exposto ó público na Intervención deste Concello durante o prazo de quince días hábiles, contados a partir do día seguinte ó da súa publicación, a efectos de posibles reclamacións, a tenor do disposto no artigo 177.2, en relación co artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se finalizado o prazo de exposición ó público non se presentaran reclamacións, o expediente considerarase definitivamente aprobado. San Sadurniño, 27 de maio de 2021. O alcalde Secundino García Casal
02/06/2021 | Administración LocalMunicipal
Coristanco
Padrón da auga do 1.º trimestre do ano 2021

ANUNCIO PADRÓN DA TAXA DE SUBMINISTRO DE AUGA POTABLE DO 1.º TRIMESTRE DE 2021 A Alcaldía-Presidencia deste Concello, por resolución 481/2021, de data 28 de maio de de 2021, acordou aprobar o padrón de contribuíntes da taxa polo subministro de auga potable correspondente ao 1.º trimestre de 2021. De acordo co disposto no artigo 102.3 da Lei 58/2003, Xeral Tributaria, o padrón aprobado exponse ao público nas oficinas xerais, durante o prazo de quince días, contados a partir da publicación do presente anuncio no Boletín Oficial da Provincia. Durante ese prazo os interesados poderán examinalo e presentar as reclamacións que estimen oportunas. O anuncio de publicación no BOP produce os efectos de notificación colectiva. Contra as liquidacións incorporadas ao padrón tódolos interesados poderán interpor recurso de reposición ante a Alcaldía-Presidencia, segundo o disposto no artigo 14.2 da LRFL no prazo dun mes, contado dende o día seguinte ao remate da exposición ao público do padrón. O prazo de ingreso en período voluntario iniciarase o día 15 de xuño ate o 15 de agosto de 2021. Transcorrido o prazo indicado, iniciarase o período executivo que determina o devengo do recargo de constrinximento e dos xuros de mora. Coristanco, 31 de marzo de 2021. O alcalde Juan Carlos García Pose
02/06/2021 | Administración LocalMunicipal
Culleredo
Economía, Facenda e Réxime Interior
Aprobación inicial do Regulamento polo que se regula a prestación de servizos en réxime de teletraballo-presencial

O Pleno do Concello, en sesión celebrada o día 5 de maio de 2021, aprobou inicialmente o Regulamento polo que se regula a prestación de servizos en réxime de teletraballo-presencial. O expediente exponse ao público polo prazo de trinta días, contados dende o seguinte ao de inserción do presente anuncio no Boletín Oficial da Provincia, co fin de que as persoas interesadas poidan realizar as reclamacións que estimen oportunas. O expediente pode consultarse no Servizo de persoal e organización (Rúa do Concello n.º 12) solicitando cita previa, ou ben no portal de transparencia do Concello de Culleredo (www.culleredo.es/transparencia). O Regulamento polo que se regula a prestación de servizos en réxime de teletraballo-presencial considerarase definitivamente aprobado se durante o citado prazo non se presentan reclamacións. Culleredo, a 25 de maio de 2021. A concelleira de seguridade cidadá e persoal Marta María Figueroa Fuentes P. D. (Resolución do 13/07/2020; BOP núm.114, do 23/07/2020)
02/06/2021 | Administración LocalMunicipal
Brión
Aprobación definitiva da modificación núm.2 da relación de postos de traballo

EDICTO O Pleno do Concello de Brión, en sesión de data 21 de abril de 2021, aprobou inicialmente a modificación núm.2 da relación de postos de traballo (RPT) do Concello de Brión publicada no BOP núm.149, do 8 de agosto de 2019. Sometido o acordo a exposición pública por prazo de 20 días hábiles, mediante anuncio no taboleiro de edictos do Concello e no BOP n.º 77, do 27 de abril de 2021, non se presentaron reclamacións, suxestións nin alegacións, polo que a aprobación inicial quedou elevada a definitiva. De acordo co establecido nos artigos 126 e 127 do Real decreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local e o artigo 202.3 da Lei 2/2015, do 29 de abril, de emprego público de Galicia, faise pública a aprobación definitiva da modificación núm.2 da relación de postos de traballo (RPT) do Concello de Brión, consistente en: 1.º) Realizar as seguintes adaptacións no persoal, relación de postos de traballo e organigrama: 1. Creación dos seguintes postos de traballo: 2. Nova configuración organizativa nos eidos funcionais de Cultura, Educación, Emprego, Deportes, Novas Tecnoloxías e Música, no senso de agrupar os eidos funcionais de Cultura, Educación, Emprego, Deportes e Novas Tecnoloxías nun mesmo departamento e baixo a coordinación e supervisión do posto de Xestor Cultural - Coordinador, quedando do seguinte xeito: O que se fai publico para xeral coñecemento. Brión, 28 de maio de 2021. O alcalde Pablo Lago Sanmartín
02/06/2021 | Administración LocalMunicipal
Fene
Secretaría
Nomeamento de funcionario en prácticas no Corpo da Policía Local do Concello de Fene

ANUNCIO NOMEAMENTO DE FUNCIONARIO EN PRÁCTICAS NO CORPO DA POLICÍA LOCAL DO CONCELLO DE FENE Faise público que o 27.05.2021 ditouse a Resolución da Alcaldía núm.628/2021, co seguinte dispositivo: “PRIMEIRO.–Nomear como funcionario en prácticas no Corpo da Policía Local do Concello de Fene, grupo C, subgrupo C1, Escala Administración Especial, Subescala Servizos Especiais, denominación policía local, a: – Christian Alfonso Domenech Purswani, con DNI ***0347*.* SEGUNDO.–Requirir a Christian Alfonso Domenech Purswani que proceda a tomar posesión como funcionario en prácticas do Corpo da Policía local deste Concello, no prazo improrrogable de tres días hábiles, a contar a partir do día seguinte ao que teña lugar a súa notificación. Se no prazo indicado non toma posesión como funcionario en prácticas, quedará sen efecto o nomeamento realizado (salvo que poida acreditar un suposto de forza maior). TERCEIRO.–O nomeamento como funcionario en prácticas terá efectos do 31 de maio de 2021, data na que dará comezo o preceptivo curso selectivo na AGASP, de acordo co artigo 15.º do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais. CUARTO.–Notificar a presente resolución ao interesado, comunicándolle que pon fin á vía administrativa e poderá interpoñerse potestativamente o RECURSO DE REPOSICIÓN ante o mesmo órgano que a ditou no prazo dun mes, significándolle que se interpón o recurso de reposición non poderá interpoñer o recurso contencioso-administrativo ata que sexa resolto expresamente ou se teña producido a súa desestimación por silencio administrativo. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñerse o recurso contencioso-administrativo ante o Xulgado Contencioso-Administrativo de Ferrol, no prazo de dous meses, contados desde o día seguinte ao da notificación da resolución expresa do recurso de reposición, ou no prazo de seis meses, contados desde o día seguinte ao de aquel no que se entenda desestimado por silencio administrativo. Non obstante, poderase impugnar directamente a resolución ante a orde xurisdicional contencioso-administrativa (artigo 123.1 da Lei 39/2015). A tal efecto, poderase interpoñer RECURSO CONTENCIOSO-ADMINISTRATIVO, no prazo de dous meses, ante o Xulgado Contencioso-Administrativo de Ferrol, sen prexuízo de que se poida exercitar calquera outro recurso que se estime pertinente. QUINTO.–Dar traslado da presente resolución aos departamentos de Intervención e de Persoal, así como á Xunta de Persoal e ao Comité de Empresa, aos efectos oportunos. SEXTO.–Publicar a presente resolución no BOP da Coruña.” En Fene, asinado dixitalmente o 27 de maio de 2021 polo alcalde, Juventino José Trigo Rey.
02/06/2021 | Administración LocalMunicipal
Abegondo
Ampliación prazo exposición pública modificación da Ordenanza fiscal reguladora da taxa pola expedición de documentos

ASUNTO: MODIFICACIÓN DA ORDENANZA FISCAL REGULADORA DA TAXA POLA EXPEDICIÓN DE DOCUMENTOS EXPEDIENTE: 2021/X999/000082 O Pleno do Concello de Abegondo, na sesión ordinaria celebrada o 15 de abril de 2021, aprobou a modificación da Ordenanza fiscal reguladora da taxa pola expedición de documentos. Ante a solicitude de información polos interesados, cómpre ampliar o prazo de información pública por vinte días hábiles a contar dende a publicación deste anuncio para que se poidan examinar e presentar reclamacións e suxestións, que serán resoltas por a Corporación. De non presentarse reclamacións ou suxestións no mencionado prazo, considerarse aprobada definitivamente sen necesidade de acordo expreso por o Pleno. Durante dito prazo o expediente estará a disposición dos interesados no departamento de Urbanismo, en horario de oficina de 9:00 horas as 14:00 horas. Así mesmo, o texto da modificación inicialmente aprobado estará a disposición dos interesados na sede electrónica do Concello[https://sede.abegondo. gal] e no Taboleiro de Anuncios. Abegondo, 28 de maio de 2021 O alcalde-presidente José Antonio Santiso Miramontes
02/06/2021 | Administración LocalMunicipal
Cambre
Padróns da taxa pola prestación de servizos no cemiterio municipal e taxa por entrada de vehículos a través das beirarrúas e as reservas de vía pública para aparcamento, carga e descarga de mercancías de calquera clase do ano 2021

Por resolución da concelleira delegada de Economía, Facenda e Recursos Humanos núm.811, de data 26 de maio de 2021, acordouse: PRIMEIRO: Aprobar os padróns das taxas que a seguir se sinalan correspondentes ao exercicio 2021: - Taxa pola prestación de servizos no cemiterio municipal, por un importe total de ONCE MIL CINCOCENTOS TRINTA E DOUS euros (11.532,00 €), cun número de recibos de 506, desde Laura Lorena Luchsinger Hackl a Zamarreño Villar Daniel. - Taxa por entrada de vehículos a través das beirarrúas e as reservas de vía pública para aparcamento, carga e descarga de mercancías de calquera clase, por un importe total de CORENTA E SETE MIL SEISCENTOS CINCO euros (47.605,00 €), cun número de recibos de 180, desde Aurora Asuncion Zawierucha Zancada a Victorian Mala Lugmaña Olga. SEGUNDO: Expoñer ao público todos os datos incorporados aos padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO: Contra as liquidacións incorporadas aos padróns todos os interesados poderán interpoñer recurso de reposición ante esta concellería, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-administrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. Cambre, 27 de maio de 2021 O Alcalde Oscar A. García Patiño
02/06/2021 | Administración LocalMunicipal
Narón
Intervención
Edicto de aprobación definitiva do expediente de modificación de créditos n.º 11/2021

EDICTO En cumprimento do disposto nos artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e no Real decreto 500/90, do 20 de abril, ao non presentarse alegacións durante o prazo de exposición ao público (publicado no BOP n.º 83, de data 05/05/2021), queda automaticamente elevado a definitivo o acordo plenario do Concello de Narón, de data 29/04/2021, de aprobación inicial do expediente de modificación de créditos n.º 11/2021: subexpediente n.º 01/2021 de crédito extraordinario e suplemento de crédito, dentro do vixente orzamento muncipal, financiado co remanente de tesourería para gastos xerais procedente da liquidación do ano 2020, por un importe total de OITOCENTOS TRINTA E CINCO MIL OITOCENTOS TRINTA E CINCO EUROS CON SETENTA E SEIS CÉNTIMOS (835.835,76 €). En aplicación do artigo 169.3 do TRLRFL, o resumo por capítulos dos créditos do estado de gastos do orzamento, en relación ás modificacións introducidas por este expediente, quedaría como segue: Contra este acordo, que esgota a vía administrativa, poderase interpoñer directamente recurso contencioso, no prazo de dous meses, contados a partir da presente publicación, tal como dispón o artigo 46.1 da Lei 29/98, do 13 de xullo, reguladora da xurisdición contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. En Narón, o 28 de maio de 2021. A alcaldesa Asdo.: Marián Ferreiro Díaz